**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 215**

(protokols Nr. 7, 41. p.)

**Par pašvaldības kustamās mantas – malkas un zaru Lubānā - atsavināšanu, izsoles sākumcenas un noteikumu apstiprināšanu**

Madonas novada pašvaldības Lubānas apvienības pārvalde ierosina pašvaldības kustamās mantas –zaru, kas atrodas Lubānas pilsētā, zemes vienībā ar kadastra apzīmējumu 7013 005 0084, pārdošanu atklātā mutiskā izsolē ar augšupejošu soli.

Kustamajai mantai – malkai 43,967 m3 un zariem 55,227 berm3, kas atrodas Lubānas pilsētā, Madonas novadā, ir veikts, novērtējums. Sertificēts kokmateriālu mērnieks Matīss Kreklis (Koksnes kvalitātes ekspertu savienības sertifikāts Nr. 540) veicis kustamās mantas novērtējumu. Atbilstoši sertificēta vērtētāja novērtējumam kopējā koksnes tirgus vērtība ir EUR 1 816,05 (viens tūkstotis astoņi simti sešpadsmit *eiro*, 05 centi).

Publiskas personas mantas atsavināšanas likuma 8. panta sestajā daļā noteikts, ka kustamās mantas nosacīto cenu apstiprina institūcija, kura saskaņā ar šā likuma [6. panta](https://likumi.lv/ta/id/68490#p6) nosacījumiem ir tiesīga atļaut attiecīgās mantas atsavināšanu. Saskaņā ar Publiskas personas mantas atsavināšanas likuma 6. panta otrās daļas nosacījumu atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.

Pamatojoties uz Publiskas personas mantas atsavināšanas likuma 8. panta sesto daļu, 6. panta otro daļu, 10. panta pirmo daļu, 9. panta otro daļu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot Madonas novada pašvaldības kustamas mantas – malkas 43,967 m3 apjomā un zaru 55,227 berm3 apjomā, kas atrodas Lubānā, Madonas novadā, pārdošanu atklātā mutiskā izsolē ar augšupejošu soli.
2. Noteikt pašvaldības kustamās mantas – malkas 43,967 m3 apjomā un zaru 55,227 berm3 apjomā, kas atrodas Lubānā, Madonas novadā – izsoles sākumcenu EUR 1 820,00 (viens tūkstotis astoņi simti divdesmit *eiro*, 00 centi) bez PVN. Papildus izsolē nosolītajai cenai maksājams pievienotās vērtības nodoklis normatīvajos aktos noteiktajā kārtībā.
3. Apstiprināt pašvaldības kustamās mantas – malkas 43,967 m3 apjomā un zaru 55,227 berm3 apjomā, kas atrodas Lubānā, Madonas novadā, izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt kustamās mantas izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*A. Semjonova 27333721*